На основу члана 57. став 1. тачка 1. Закона о основама система образовања и васпитања („Службени гласник РС” 72/2009, 52/2011 и 55/2013), члана 16. став 1. Закона о заштити узбуњивача ("Службени гласник РС", броj 128/14), члана 1. Правилникa о начину унутрашњег узбуњивања, начину одређивања овлашћеног лица код послодавца, као и другим питањима од значаjа за унутрашње узбуњивање код послодавца коjи има више од десет запослених ("Службени гласник РС", броj49/2015) и члана 78. Статута школе, Школски одбор  ОШ „ Јован Поповић“ Београд , једногласно је донео дана 29.10.2015.године:

**ПРАВИЛНИК О УНУТРАШЊЕМ УЗБУЊИВАЊУ**

**Опште одредбе**

**Члан 1.**

Овим правилником уређуjе се начин унутрашњег узбуњивања, начин одређивања овлашћеног лица код послодавца, као и друга питања од значаjа за унутрашње узбуњивање код послодавца ОШ „ Јован Поповић“ из Београда (у даљем трксту: школа).

**Посебне одредбе**

***Лице овлашћено за приjем информациjе и вођење поступка у вези са унутрашњим узбуњивањем***

**Члан 2.**

Школа одређуjе лице овлашћено за приjем информациjе и вођење поступка у вези са унутрашњим узбуњивањем, у складу са Законом о заштити узбуњивача (у даљем тексту: Закон).

За лице овлашћено за приjем информациjе и вођење поступка може бити одређен било коjе лице радно ангажовано у Школи.

Под радним ангажовањем сматра се радни однос, рад ван радног односа, волонтирање, вршење функциjе, као и сваки други фактички рад за послодавца, сходно члану 2. тачка 5. Закона о заштити узбуњивача.

Одговорно лице (у даљем тексту: Директор школе) одређуjе лице из става 2. овог члана.

Лице из из става 2. овог члана има право на накнаду зараде у износу од 10% на нето зараду уколико Директор школе решењем ангажуjе лице коjе jе у радном односу.

Уколико директор школе ангажуjе ново лице коjе ниjе запослено, односно ниjе у радном односу, са истим закључуjе уговор у складу са Правилником о организациjи и систематизациjи радних места и Правилником о критериjумима и стандардима за финансирање установе коjа обавља делатност основног образовања и васпитања.

Уколико актима из тачке 6. овог члана, ниjе прописано вршење ових послова и уколико ценусом нису обезбеђена средства за ову намену директор може закључити уговор у складу са Законом о раду или уговор о вршењу ових послова са правним лице код коjих jе запослено лице коjе обавља ову врсту послова.

Директор школе обавезан jе да обезбеди средства за ову врсту посла у складу са Законом о заштити узбуњивача.

**Члан 3.**

Достављање информациjе у вези са унутрашњим узбуњивањем врши се лицу овлашћеном за приjем информациjе и вођење поступка у вези са унутрашњим узбуњивањем, писмено или усмено.

**Члан 4.**

Писмено достављање информациjе у вези са унутрашњим узбуњивањем може се учинити непосредном предаjом писмена о информациjи у вези са унутрашњим узбуњивањем, обичном или препорученом пошиљком, као и електронском поштом, у складу са законом, уколико постоjе техничке могућности.

Усмено достављање информациjе у вези са унутрашњим узбуњивањем врши се усмено на записник.

Уколико се достављање информациjе врши непосредном предаjом писмена или усмено, о информациjи у вези са унутрашњим узбуњивањем саставља се потврда о приjему информациjе у вези са унутрашњим узбуњивањем, и то приликом приjема писмена, односно приликом узимања усмене изjаве од узбуњивача.

Уколико се достављање писмена о информациjи у вези са унутрашњим узбуњивањем врши обичном или препорученом пошиљком, односно електронском поштом, издаjе се потврда о приjему информациjе у вези са унутрашњим узбуњивањем. У том случаjу се као датум приjема код препоручене пошиљке наводи датум предаjе пошиљке пошти, а код обичне пошиљке датум приjема пошиљке код послодавца.

Ако jе поднесак упућен електронском поштом, као време подношења послодавцу сматра се време коjе jе назначено у потврди о приjему електронске поште, у складу са законом.

**Члан 5.**

Потврда о приjему информациjе у вези са унутрашњим узбуњивањем садржи: кратак опис чињеничног стања о информациjи у вези са унутрашњим узбуњивањем; време, место и начин достављања информациjе у вези са унутрашњим узбуњивањем; броj и опис прилога поднетих уз информациjу о унутрашњем узбуњивању; податке о томе да ли узбуњивач жели да подаци о његовом идентитету не буду откривени; податке о послодавцу; печат послодавца; потпис лица овлашћеног за приjем информациjе и вођење поступка у вези са унутрашњим узбуњивањем.

Потврда о приjему информациjе у вези са унутрашњим узбуњивањем може садржати потпис узбуњивача и податке о узбуњивачу, уколико он то жели.

**Члан 6.**

Обичне и препоручене пошиљке на коjима jе означено да се упућуjу лицу овлашћеном за приjем информациjе и вођење поступка у вези са унутрашњим узбуњивањем код послодавца или на коjима jе видљиво на омоту да се ради о информациjи у вези са унутрашњим узбуњивањем може да отвори само лице овлашћено за приjем информациjе и вођење поступка у вези са унутрашњим узбуњивањем.

**Члан 7.**

У случаjу анонимних обавештења, поступа се у складу са Законом.

У циљу провере информациjе у вези са унутрашњим узбуњивањем, предузимаjу се одговараjуће радње, о чему се обавештава послодавац, као и узбуњивач, уколико jе то могуће на основу расположивих података.

**Члан 8.**

Ако се узимаjу изjаве од лица, у циљу провере информациjе у вези са унутрашњим узбуњивањем, о томе се саставља записник.

На садржину записника, може се ставити приговор.

**Члан 9.**

По окончању поступка саставља се извештаj о предузетим радњама у поступку о информациjи у вези са унутрашњим узбуњивањем, предлажу мере ради отклањања уочених неправилности и последица штетне радње насталих у вези са унутрашњим узбуњивањем.

Извештаj из става 1. овог члана, доставља се послодавцу и узбуњивачу, о коме се узбуњивач може изjаснити.

Ради отклањања уочених неправилности и последица штетне радње настале у вези са унутрашњим узбуњивањем могу да се предузму одговараjуће мере на основу извештаjа из става 1. овог члана.

 Правилник ступа на снагу осмог дана од дана доношења.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирослав Јоксимовић